tartuNLP/wikipedia-smugri-20251201 huggingface dataset:
Oulun linja-autoasema

Oulun linja-autoasema sijaitsee Oulun keskustassa, Vaaran kaupunginosassa lähellä Raksilaa. Linja-autoasemalta on kävely-yhteys rautatien alikulkutunnelin kautta Oulun rautatieasemalle ja asemalaiturille. Asemarakennuksessa ei ole enää lipunmyyntiä, lipunmyynti on sijoitettu Matkahuollon pakettipalveluiden kanssa samaan rakennukseen. Rakennuksessa toimii kuitenkin kahvila.
Linja-autoasema on Oulun kautta kulkevan kauko- ja seutuliikenteen solmukohta. Lähtölaitureita on kolmetoista, joista laiturit 2–10 ovat käytössä. Useat paikallisliikenteen linja-autot kulkevat linja-autoaseman edustan linja-autopysäkin kautta.
Linja-autoasema rakennettiin alun perin Torinrantaan nykyisen Autorannan pysäköintialueen paikalle vuonna 1937. Oulun kaupunginhallitus päätti jo vuonna 1963 uuden aseman rakentamisesta, mutta nykyinen linja-autoasema-alue rakennuksineen otettiin käyttöön vasta marraskuussa 1983. 
2000-luvulla linja-autoasema sai paljon arvostelua osakseen sen vanhasta, rappeutuneesta kunnosta, johon ei ole enää luvassa peruskorjausta. Huonoon kuntoon päässeen asemarakennuksen purkaminen aloitettiin syyskuun lopulla 2025, ja itse asemarakennuksen maanpäällisten rakenteiden purkutyön oli pääosin tehty lokakuun loppuun mennessä.
Linja-autoasemarakennuksen vierellä sijaitsi aiemmin Martti Aihan veistos "Futura – Tuntematon".
Tulevaisuus.
Oulun linja-autoasema on osa laajempaa Oulun asemakeskuksen kehittämishanketta, joka tähtää alueen modernisointiin ja Raksilan sekä keskustan yhdistämiseen. Suunnitelmiin kuuluu nykyisen linja-autoaseman ja Matkahuollon rakennuksen purkaminen uuden, monipuolisen asemakeskuksen tieltä. Tämä keskus yhdistää liikenteen solmupisteen, liike- ja toimistotiloja, hotellin, asumista ja mahdollisesti monitoimiareenan. Oulun kaupunki osti vuonna 2023 junaradan itäpuolella sijaitsevan maa-alueen ja linja-autoaseman rakennukset 14 miljoonalla eurolla Senaatin Asema-alueet Oy:ltä.
Hankkeen tavoitteena on vahvistaa Oulun keskustan elinvoimaisuutta ja edistää kestäviä kulkumuotoja, kuten pyöräilyä ja kävelyä, esimerkiksi rakentamalla uusia alikulkutunneleita. Vaikka suunnittelu on ollut käynnissä jo 1970-luvulta, vuoden 2016–2017 suunnittelukilpailu ja vuonna 2023 allekirjoitettu kiinteistökauppa ovat vieneet hanketta eteenpäin. Tontinluovutuskilpailu vuosina 2022–2023 ei kuitenkaan tuottanut hyväksyttäviä tarjouksia, joten hankkeen toteutusaikataulu on vielä avoin.
Vesipelastus

Vesipelastuksen eli VEPEn tarkoituksena on ohjata koiraa toimimaan vedessä. 
Vesipelastus on alun perin landseer- ja newfoundlandinkoirarotuisille koirille kehitetty rodunomainen koe, jonka tarkoituksena on ylläpitää kyseisten rotujen uintitaitoa sekä pelastusvaistoa. Vesipelastustaipumus on näiden rotujen käyttöominaisuus. Fixed action patterns, joka on ns. sisään"hakattu" käyttäytymismalli jostakin ärsykkeestä ajaa koiria toimimaan, niin, että esineitä kuten vene, taikka hukkuva noudetaan veden varasta. Tämä käytösmalli on usein hyvin voimakas, kun koira saa rodulleen ominaisen ympäristön ja pääsee käyttämään hyvissä olosuhteissa taitojaan.
Koemuotoinen vesipelastus on yleistynyt monien muidenkin rotujen pariin, sillä siihen voidaan koira kouluttaa. Landseer ja newfoundland vaatii ohjaamista, jotta liikkeet toimisivat ihmisten laatimien koesääntöjen mukaisesti. Luonnostaan tämän rotuiset koirat ovat kautta aikojen pelastaneet ihmisiä veden varasta, toimien kalastajien apuna myös verkkojen nostoissa.
Vesipelastus -kokeita on järjestetty Englannissa jo 1800 -luvulla, jolloin ne tunnettiin nimellä "Watertrial" -kilpailu. Kokeiden tarkoituksena oli, kuten nykyäänkin, testata koirien halua/vaistoa toimia vedessä sekä pelastaa vedestä.
Suomeen vesipelastuskoe rantautui vuonna 1989. Virallinen koemuoto vesipelastuksesta tuli vuonna 1992. Ensimmäinen vesipelastusvalio oli saksanpaimenkoira Tafuterryn Cerry l. Bertta (13.10.1991- 29.06.2001).
Kuka lajia voi harrastaa.
Lajin harrastaminen on mahdollista miltei minkärotuisen koiran kanssa tahansa. Muutama seikka kuitenkin pitää ottaa huomioon:
Vesipelastus on laji, jossa takuuvarmasti kastuvat ainakin ohjaaja ja kouluttaja sekä joskus jopa koirakin.
Vesipelastus kokeet.
Kokeessa on viisi erilaista luokkaa:
Vesipelastusvalionarvon (FIN VPVA) koira saa, kun sillä on kolme 1.tulosta voittaja luokasta,kahdelta eri tuomarilta ja vähintään 2.palkinto avoimenluokan laatuarvostelussa näyttelyissä.
Emmett Toppino

Martin Emmett Toppino (1. heinäkuuta 1909 New Orleans, Louisiana – 8. syyskuuta 1971 New Orleans, Louisiana) oli yhdysvaltalainen yleisurheilija, joka voitti olympiakultaa 4 × 100 metrin viestijuoksussa Los Angelesin olympialaisissa 1932. Yhdysvaltain voittotulos viestissä oli uusi maailmanennätys 40,0. Henkilökohtaiseksi ennätyksekseen 100 metrillä Toppino juoksi vuonna 10,4 vuonna 1932.
Emmett Toppino kuoli New Orleansissa 62-vuotiaana.
Pyhä lehmä

Lehmä on hindulaisuudessa pyhä eläin, yltäkylläisyyden ja hedelmällisyyden symboli. Useimmat hindut kunnioittavat lehmää matriarkaalisena hahmona ja yhdistävät sen Äiti Maahan. Lehmä ei ole varsinaisesti palvonnan kohde, mutta sitä kohdellaan kunnioittavasti. Naudanlihaa ei syödä ollenkaan.
Ei tiedetä varmasti pidettiinkö lehmää pyhänä jo Veda-kaudella. Tiettävästi tällöin kuitenkin uhrattiin nautoja, jonka jälkeen uhrieläimen liha syötiin. Lehmän kunnioitus johtuu luultavasti sen keskeisestä asemasta tuon ajan ihmisten elinkeinossa. Lehmä tarjosi maitotuotteita ja lantaa pelloille, minkä vuoksi se nähtiin eräänlaisena äitihahmona. Vaikka lehmän pyhyyden alkuperästä ollaan erimielisiä, sitä kunnioittavia mainintoja löytyy kaikkialta hindujen pyhistä teksteistä. Erityisesti Krishnan katsotaan suojelleen lehmiä.
Hinduvaltaisissa valtioissa kuten Intiassa ja Nepalissa lehmän maidolla on edelleen tärkeä osa uskonnollisissa rituaaleissa. Lehmät saavat yleensä kuljeskella vapaina. Niiden maidolla uskotaan olevan puhdistavia vaikutuksia, ja lehmän eri tuotteita – maito, juusto, voi, virtsa ja lanta – käytetään uskonnollisissa seremonioissa. Lehmän virtsaa käytetään myös lääkinnällisiin tarkoituksiin. Lehmää pidetään kaikista lahjoista arvostetuimpana.
"Bos"-sukuun kuuluvan eläimen tappaminen oli aiemmin laitonta Intiassa ja on sitä edelleen suurimmassa osassa maata, mutta tästä huolimatta Intiassa toimii nykyään useita teurastamoja. Paikoissa, joissa lehmän teurastaminen on kiellettyä, sen vahingoittamisesta tai tappamisesta saattaa seurata vankeustuomio. Laillisia teurastamoja toimii Intiassa noin 3 600, mutta laittomia arvioidaan olevan huomattavasti enemmän (yli miljoona). Teuraseläimiä kohdellaan hyvin julmasti: Ne saatetaan muun muassa pahoinpidellä raajarikoiksi ennen teurastusta, koska terveen nuoren eläimen tappaminen ei ole sallittua. Yritykset laittomien teurastamojen sulkemiseksi ovat olleet epäonnistuneita.
Rakvere

Rakvere () on kaupunki Länsi-Virumaan maakunnassa, Virossa. Se on Länsi-Virumaan maakuntakeskus ja kulttuurinen ja koulutuksellinen keskuspaikka. Kaupungissa on runsaat 15 000 asukasta.
Sijainti.
Rakvere on sisämaakaupunki parikymmentä kilometriä Suomenlahdelta etelään ja 100 kilometriä Tallinnasta itään. Valtatie 1 Tallinnasta Narvaan ohittaa kaupungin pohjoispuolitse. Rakvere on Pärnuun johtavan valtatie 5:n pohjoinen päätepiste. Tallinna–Narva-rautatie kulkee Rakveren kautta.
Kaupunki rajoittuu etelässä Vinnin kuntaan, lännessä, pohjoisessa ja idässä Rakveren kuntaan.
Historiaa.
Rakvere sai kaupunkioikeudet 12. kesäkuuta 1302.
Väestö.
Vuoden 2011 väestönlaskennan mukaan Rakveren kaupungissa oli 15 264 asukasta, joista 13 443 (88,1 %) oli virolaisia, 1 371 (9,0 %) venäläisiä ja 441 (2,9 %) muita kansallisuuksia.
Nähtävyyksiä.
Rakveren linna.
Rakveren näyttävin nähtävyys on historiallinen, ennen vuotta 1226 rakennettu kivilinna Vallimägi-kukkulalla. Linna on museo, jossa voi tutustua keskiaikaiseen elämään monella tavalla.
Tarvas-patsas.
Rakvere tunnetaan myös pronssisesta "Tarvas"-patsaastaan, joka on virolaisen kuvanveistäjän Tauno Kangron käsialaa. Sitä pidetään Baltian maiden suurimpana eläintä kuvaavana patsaana. Se sijaitsee Vallimägi-kukkulan reunalla, ja se pystytettiin kaupungin 700-vuotisjuhlia varten. Aiheena on alkuhärkä, viroksi tarvas.
Yhdessä sen graniittisen jalustan kanssa patsas on seitsemän metriä pitkä, neljä metriä korkea ja se painaa noin seitsemän tonnia. Patsashanketta taloudellisesti tukeneiden henkilöiden nimet on kaiverrettu patsaan jalustalle.
Tunnettuja rakvereläisiä.
Säveltäjä Arvo Pärt vietti nuoruutensa Rakveressa.
Kyyneleet (Tiktakin kappale)

”Kyyneleet” on suomalaisen Tiktak-yhtyeen esittämä kappale, joka julkaistiin vuonna 2001 toisena singlenä yhtyeen "Jotain muuta" -nimiseltä albumilta. Kappale on alun perin Cesar Lemosin ja Jodi Marrin säveltämä ja sanoittama. Suomenkieliset sanat ovat Edu Kettusen tekemät. Kappaleesta kuvattiin myös Sami Aaltosen ohjaama musiikkivideo, jolla esiintyy muun muassa näyttelijä Jasper Pääkkönen.
Single sijoittui ensimmäisellä listaviikollaan singlelistan kolmanneksi, mutta sijoittui listalla parhaimmillaan toiseksi. Single pysyi listalla seitsemän viikkoa.
Kappaleen lauluosuudet nauhoitettiin 11. syyskuuta 2001, eli samana päivänä, jolloin tapahtui World Trade Centerin terrori-isku. Tiktak on levyttänyt kappaleen myös englanniksi nimellä ”Why Girls Cry”. Versio julkaistiin vuonna 2002 Tiktakin "Jotain muuta... ja jotain uutta!" -albumilla.
Paul Satterfield

Paul Satterfield (s. 19. elokuuta 1960 Nashville, Tennessee, Yhdysvallat) on yhdysvaltalainen näyttelijä, joka on 1/4-cherokeeintiaani.
Ura.
Satterfield aloitti uransa pienissä rooleissa elokuvissa ja televisiossa, kuten teinidraamassa "Beverly Hills 90210". Hän aloitti 1991 ABC:n saippuasarjassa "General Hospital", jossa hän näytteli Paul Hornsbyn roolia vuoteen 1994. Sitten hän näytteli Jennifer Lopezin kanssa lyhyeksi jäänessä sarjassa "Hotel Malibu". Saippuasarjassa "Savannah" Satterfield näytteli 1996.
Näyteltyään muutamissa elokuvissa Satterfield palasi saippuamaailmaan tohtori Pierce Pettersonin rooliin tv-sarjaan "Kauniit ja rohkeat", jossa hän näytteli 1998–1999. Sen jälkeen hänellä oli vierailuroolit komediasarjassa "Will &amp; Grace" ja brittiläisessä tapakomediassa "Paritellen". Myöhemmin hän näytteli Jim Carreyn elokuvassa "Bruce – taivaanlahja".
Sen jälkeen Satterfield on näytellyt tohtori Spencer Trumania ABC:n saippuasarjassa "One Life to Live".
Hän on laulaja Rita Coolidgen sisarenpoika. Hän on ollut naimisissa Elizabeth Wellsin kanssa vuodesta 1996 lähtien ja pariskunnalla on kaksi lasta.
Monumentti

Monumentti (latinan sanoista "monumentum" - "monere" ’muistaa’ ja "mens" ´mielessä´) on useimmiten suurikokoinen, vaikuttava muistomerkki. Se voi olla esimerkiksi patsas tai rakennus, hautapatsas tai hautarakennelma. Myös annaalia voidaan kutsua monumentiksi.
Monumenttitaide tarkoittaa taideteoksia, jotka on tarkoitettu ja alun perin suunniteltu arkkitehtuurin yhteyteen tai liittyviksi muuhun rakennettuun ympäristöön, kuten seinämaalaukset, veistosryhmät, suihkukaivot ja ympäristötaideteokset.
Monumentaalinen on kooltaan suuri, mittasuhteiltaan selkeä, suurieleinen, suurenmoinen tai mahtava rakennus tai taideteos.
Sanaa monumentti käytetään myös kuvaannollisesti, esimerkiksi puheessa Kalevalasta kansallisena monumenttina. 
Monumentit ovat joskus kooltaan jättiläismäisiä. Suurimmat monumentit ovat usein tehty hallitusten tai valtioiden aloitteesta, mutta pienet ovat yleensä yksityisten tilaamia.
Tunnettu suomalainen monumentti on Eila Hiltusen vuonna 1967 valmistunut "Sibelius-monumentti" Helsingissä. Puiston kallioon asennettu teos koostuu yli 600 eripituisesta, pystysuuntaan hitsatusta metalliputkesta. Teoksen vieressä kalliolla on Sibeliuksen kasvoreliefi.
Alain Tanner

Alain Tanner (6. joulukuuta 1929 Geneve – 11. syyskuuta 2022 Geneve) oli sveitsiläinen elokuvaohjaaja ja käsikirjoittaja. Hän oli 1960-luvulta lähtien maansa elokuvan johtava ohjaaja. Tanner kuvasi hyvinvointiyhteiskunnan turhautuneita, kapinallisia ja vaihtoehtoa etsiviä ihmisiä ja toteutti kerronnassaan usein brechtiläisiä vieraannuttamisefektejä.
Elokuvakriitikko Sakari Toiviainen näki 1980-luvun alussa Tannerin tyylissä pohdintaa 1960-luvun aatteiden ja Pariisin vuoden 1968 opiskelijamellakoiden teemoista: ”Ahdistuneiden ja turhautuneiden henkilöidensä lailla Tanner kyselee, mikä meni vikaan ennen sitä ja sen jälkeen, mitä me nyt teemme ja voimme tehdä, mitä älymystö ja työläiset voivat tehdä yhdessä ja erikseen.” Elokuvassaan "Jonas täyttää 25 vuonna 2000" Alain Tanner lähestyy Toiviaisen mukaan myös ekologian ja henkilökohtaisen moraalin ja vastuun kysymyksiä: miten kasvattaa lapsia, miten säilyttää elinympäristö puhtaana, miten rakentaa maailmankatsomuksensa ja elää sen mukaan?
Tanner oli 1970-luvulla uuden sveitsiläisen elokuvan keskeisiä tekijöitä ja kuului Michel Soutterin, Jean-Louis Royn, Jean-Jacques Lagrangen ja Claude Gorettan kanssa niin kutsuttuun viiden ryhmään. Tannerin elokuva "Charles mort ou vif" (1970) oli käytännössä aloittamassa uutta sveitsiläistä elokuvaa ja Sveitsin elokuva-alan uutta kukoistuskautta. Elokuva palkittiin Locarnon elokuvajuhlien Kultaisella leopardilla. Cannesin elokuvajuhlien Grand Prix’n hän sai elokuvasta "Valovuosien päässä" ja parhaan ohjauksen César-palkinnon elokuvasta "Valkoisessa kaupungissa".
Tanner teki käsikirjoitusyhteistyötä brittiläisen kirjailija-kuvataidekriitikko John Bergerin kanssa elokuvissaan "Salamanteri" (1971), "Hetki naisen elämässä" (1974) ja "Jonas täyttää 25 vuonna 2000" (1976).
Tšetšenian lippu

Tšetšenian lippu on Venäjään kuuluvan Tšetšenian tasavallan tunnus. Se on suorakaiteen muotoinen lippu, sivujen suhteet ovat 2:3. Sama suhde on myös Venäjän lipussa. Lippu muodostuu kolmesta horisontaalisesta viivasta, jotka ovat ylhäältäpäin lueteltuna: vihreä, kuvastaen Islamia; valkoinen ja punainen.
Tämänhetkinen lippu otettiin käyttöön vuonna 2004 ja sitä käyttää pääosin Tšetšenian hallitus. Edellisiä lippuja käyttävät yleisesti oppositiovoimat.
Mojkovac

Mojkovac (Мојковац) on kaupunki ja kunta Montenegron pohjoisosassa. Kaupunki sijaitsee Tara-joen varrella Bjelasica ja Sinjajevina nimisten vuorten välissä. Kaupungin lähellä sijaitsee vanha kaivosyhdyskunta, Brskovo, mikä on yksi alueen vanhimmista kaivoksista. Kuningas Urošin hallintokaudella paikalla toimi rahapaja, mistä kaupunki sai nimensä. Mojkovac on myös tunnettu vuonna 1916 käydystä ensimmäisen maailmansodan taistelusta, jossa Montenegron armeija voitti paljon voimakkaamman Itävalta-Unkarin armeijan. Kaupungin lähellä Dobrilovinassa sijaitsee Pyhän Georgen luostari, joka on perustettu vuonna 1592.
Vuonna 2023 Mojkovicin kunnassa olii 6728 asukasta, joista noin 2500 asui Mojkovicin pikkukaupungissa.
Herrat pitävät vaaleaveriköistä

Herrat pitävät vaaleaveriköistä () on vuonna 1953 ensi-iltansa saanut elokuvamusikaali, jossa pääosissa ovat Jane Russell ja Marilyn Monroe ja sivuosissa muiden muassa Charles Coburn sekä Tommy Noonan. Elokuvan ohjasi Howard Hawks ja se oli 20th Century Fox -yhtiön tuottama. Suomessa elokuvaa on levitetty myös nimellä Herrat pitävät vaaleaverisistä.
Marilyn Monroen itseironista roolityötä rikasta miestä tavoittelevana Lorelei Leenä on pidetty yhtenä hänen parhaistaan. Myös Jane Russellin suoritusta on kiitetty. Elokuvan ehkä kuuluisin kohtaus on Monroen "Diamonds Are a Girl's Best Friend" -laulunumero, jota ovat myöhemmin kopioineet esimerkiksi Madonna, Kylie Minogue, Anna Nicole Smith ja Nicole Kidman, jonka versio nähdään elokuvassa "Moulin Rouge!"
Elokuvan katsotaan vaikuttaneen merkittävästi musiikkivideoihin ja populaarikulttuuriin. 
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsivat sen kaikkien aikojen sadan parhaan komedian listalle. 
Juoni.
Ystävykset Dorothy Shaw (Jane Russell) ja Lorelei Lee (Marilyn Monroe) laulavat revyyssä. Komeista miehistä pitävä Dorothy tavoittelee rakkautta, Lorelei rahaa. Lorelei on kihloissa rikkaan Gus Esmondin kanssa. Esmondin isä ei hyväksy liittoa, sillä hän pitää Loreleita rahanahneena. 
Lorelei ja Gus aikovat matkustaa Pariisiin ja mennä siellä naimisiin. Gus ei pääse matkalle "työkiireiden" takia, joten Lorelei ja Dorothy purjehtivat Pariisiin kaksin. Laivaan astuu myös Ernie Malone (Elliott Reid), Gusin isän palkkaama vakooja, jonka tehtävänä on hankkia todisteita Lorelein säädyttömyydestä. Laivassa on myös olympiajoukkue, jonka jäsenten kanssa Dorothy flirttailee. 
Myöhemmin Dorothy ihastuu Maloneen ja Lorelei kiinnostuu Francis Beekmanista, iäkkäästä miljonääristä, jonka vaimon timanttitiaraa Lorelei himoitsee. Malonen oikeat tarkoitusperät paljastuvat Dorothylle, kun hän näkee tämän ottavan kuvia Loreleista ja Beekmanista. 
Dorothy ja Lorelei hankkivat kuvat haltuunsa. He eivät tiedä, että Malone on salaa nauhoittanut heidän keskustelujaan. Kun naiset saapuvat Pariisiin, on Esmondin heille tarkoittama tili jäädytetty. 
Rahattomat Lorelei ja Dorothy vaeltelevat onnettomana kaupungilla ja hankkiutuvat lopulta laulajiksi pariisilaiseen yökerhoon. Lopulta he saavuttavat haluamansa. Takaisin Yhdysvaltoihin menevällä laivalla juhlitaan tuplahäitä. Lorelei menee naimisiin Gusin kanssa, Dorothyn uusi aviomies on Ernie Malone.
IO Interactive

IO Interactive (IOI) on tanskalainen syyskuussa 1998 aloittanut pelitalo. 
Pelitalo on ollut Eidos Interactiven ja Square Enixin omistuksessa. Square Enix osti Eidosin vuonna 2009 ja myi IO Interactiven vuonna 2017.
Historia.
IO Interactive aloitti itsenäisenä yrityksenä vuonna 1998.
IO Interactive astui ensimmäisen kerran pelimarkkinoille vuonna 2000, kun Eidos Interactive julkaisi suhteellisen menestyneen ' Windowsille. Se myi yli 600 000 kappaletta maailmanlaajuisesti. Peli sai kahden vuoden kuluttua jatko-osan ', joka julkaistiin lokakuussa 2002 ja tällä kertaa Windowsin lisäksi myös PlayStation 2:lle ja Xboxille. Ensimmäisen osan tapaan "Hitman 2" oli menestys; se myi yli 3 miljoonaa kappaletta.
Eidos Interactive osti yrityksen vuonna 2003.
Lokakuussa 2003 julkaistiin ammuntapeli "Freedom Fighters", joka syntyi yhteistyössä Electronic Artsin kanssa. Peli on myynyt tähän mennessä yli miljoona kappaletta.
"Hitman"-pelisarja sai jälleen jatkoa huhtikuussa 2004, kun pelisarjan kolmas osa ' julkaistiin. Tähän mennessä peli on myynyt yli 1,6 miljoonaa kappaletta. Vuonna 2006 pelisarja koki jälleen perheen lisäyksen, kun ' julkaistiin Windowsille, PlayStation 2:lle, Xboxille ja Xbox 360:lle.
IO Interactive on myös kehittänyt pelimoottorin nimeltä Glacier, jota käytetään muun muassa peleissä "Hitman 2: Silent Assassin" ja "Hitman: Contracts". Pelimoottorin uudempi versio Glacier 2 on käytössä "issa".
"Hitman"-pelisarjaan perustuen on julkaistu kaksi elokuvaa.
Vuonna 2017 Square Enixin ilmoitettua irtautuvansa IO Interactivesta yrityksen johto ilmoitti sopineensa yhtiön ostamisesta ja että yhtiö jatkaa itsenäisenä yhtiönä.
Square Enixin toimitusjohtaja Yosuke Matsuda on sanonut, että ”"Hitman" ei olisi "Hitman" jos se ei olisi IO:n tekemä” päätöksestä jättää pelisarjan oikeudet IO Interactivelle.
Marraskuussa 2020 IO Interactive ilmoitti "Project 007" -pelin kehittämisestä, joka keskittyy James Bondin taustatarinaan. Pelin on kehitettävänä eikä sille ole vielä julkaisuaikataulua. Kesäkuussa 2025 pelin nimeksi kerrottiin "007 First Light".
Vuonna 2021 IO Interactive julkaisi pelin "Hitman 3". Pelistä julkaistiin suoratoistoversio Nintendo Switchille. Suoratoistoversio asentaa konsolille käynnistysohjelman ja muu osa pelistä sijaitsee pilvipalvelussa, jota varten tarvitaan jatkuva internet-yhteys.
IO Interactive kehittää myös peliä "Project Fantasy" (työnimike).
Durrësin piirikunta

Durrësin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Durrësin prefektuuriin, joka vastaa nykyistä Durrësin maakuntaa. Piirikunnan pinta-ala oli 455 neliökilometriä ja vuoden 2001 väestönlaskennassa siellä oli 182 988 asukasta. 
Piirikuntaan kuuluivat seuraavat kunnat: Durrës, Manëz, Shijak ja Sukth. Pääkaupunkina toimi Durrës.
Elbasanin piirikunta

Elbasanin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1 290 neliökilometriä ja vuoden 2001 väestönlaskennassa siellä oli 224 974 asukasta. 
Piirikuntaan kuuluivat seuraavat kunnat: Belsh, Bradashesh, Cërrik, Elbasan, Fierzë, Funarë, Gjergjan, Gjinar, Gostimë, Gracen, Grekan, Kajan, Klos, Labinot-Fushë, Labinot-Mal, Mollas, Papër, Rrasë, Shalës, Shirgjan, Shushicë, Tregan ja Zavalinë. Pääkaupunkina toimi Elbasan.
Sappikivitauti

Sappikivitauti on Suomessa yleisin sappivaiva, sillä noin neljä viidesosaa Suomessa esiintyvistä sappivaivoista liittyy siihen: Yli 300 000 ihmistä sairastaa sitä Suomessa. Sairaus on yleisempi naisilla kuin miehillä. Sappikivitaudissa sappirakkoon tai sappiteihin muodostuu sappikiviä, erilaisia kivettymiä sapesta. Sappikivitautiin liittyy sappikoliikki eli sappikivikohtaus, joka on usein erittäin kivulias. Sappikoliikki syntyy kiven kiilautuessa sappirakon kaulaan tai sappirakon tiehyeen. Kyseisessä kohtauksessa oikean kylkikaaren tuntumassa tuntuu kouristavan tapaista kipua, joka mahdollisesti lisäksi säteilee selkään tai lavan seutuun. Kohtaus voi olla lyhyt, pari minuuttia, tai hyvinkin pitkä, jopa useita tunteja. Sairauden yhteydessä voi ilmetä myös lisätauteja, kuten sappirakkotulehdus, sappitiekivet tai haimatulehdus.
Hoito.
Sappikivet todetaan kaikututkimuksella. Sappikivitaudin hoito aloitetaan laboratoriotutkimuksilla. Myös ultraäänitutkimus on mahdollinen. Lisäksi käytetään sappi- ja haimatiehyiden ERCP-tähystyskuvausta, tietokonekuvausta ja magneetti-tietokonekuvausta. Jos sairaus ei aiheuta oireita, pelkkä seuranta riittää. Terveellinen ateriointi on myös osa hoitoa. Sappikivikohtaukset hoidetaan lääkkeillä, jotka lieventävät särkyä. Liuotushoitoakin voidaan käyttää. Siinä sappikivet pyritään hävittämään liuottamalla kolesteroli irti kivistä. Murskaushoidossa taas sappikivet murskataan pienoisvalokaarella iskuaaltoja apuna käyttäen. Vaihtoehtona on myös sappirakon poistaminen leikkaamalla. Silloin katkaistaan sappirakon ja sappitiehyen välinen yhteys ja rakko poistetaan.
Riskitekijät ja ehkäisy.
Sappikivitaudin riskitekijöihin kuuluvat yli 40 vuoden ikä, korkea verenpaine, ylipaino, kilpirauhasen vajaatoiminta ja veren suuri immuunijärjestelmän toimintaan liittyvän komplementti C4:n pitoisuus.
Sappikiviä voi ehkäistä sopivalla ruokavaliolla. Myös liikunta on todettu tehokkaaksi.
Valaistuksen tie

Valaistuksen tie on Oulun Raksilassa sijaitseva kuvanveistäjä Laila Pullisen ympäristötaideteos, joka valmistui vuonna 1986. Teos muodostuu pronssiin valetusta abstraktista veistoksesta, jota ympäröi muotoiltu nurmikkokumpare. Veistos on opetusneuvos Yrjö Kallisen (1886–1976) muistomerkki.
Taideteos sijaitsee Raksilan urheilukeskuksen kupeessa Pikkukankaan mäellä. Paikalla sijaitsi aiemmin mäkihyppytorni, joka purettiin 1970-luvulla.
Nukkekoti (näytelmä)

Nukkekoti (alkuteos , ensimmäinen suomennos nimellä "Nora" vuonna 1880) on norjalaisen Henrik Ibsenin vuonna 1879 kirjoittama näytelmä. Sen julkaisi 4. joulukuuta tanskalainen Gyldendalske Boghandel. Siitä otettiin 8 000 kappaleen painos, joka myytiin loppuun alle kuukaudessa. Näytelmän ensiesitys oli 21. joulukuuta Kööpenhaminassa Tanskan kuninkaallisessa teatterissa.
"Nukkekoti" oli ilmestyessään kiistanalainen viktoriaanisia avioliittonormeja kohtaan sisältämänsä terävän kritiikin vuoksi. Näytelmä on romanttinen perhedraama, joka kuitenkin päättyy yllättävästi. "Nukkekodista" on tehty useita sovituksia televisioon.
Näytelmä on suomennettu ainakin neljä kertaa. Suomentajia ovat olleet Kaarlo Slöör, Maila Talvio, Eino Palola ja Lauri Sipari.
Juoni.
"Nora" on kolmen lapsen äiti ja naimisissa asianajaja "Torvald Helmerin" kanssa, joka on pääsemässä pankinjohtajaksi. Avioliitto on ulkoisesti onnellinen. Liiton alkuvaiheissa Nora on ottanut lainaksi rahaa asioitsija "Krogstadilta" pelastaakseen sairaan miehensä. Naisen allekirjoitus ei kuitenkaan ole kelvannut, joten Nora on väärentänyt vekseliin isänsä nimikirjoituksen. Kun Nora järjestää rouva "Lindelle" työpaikan pankkiin, joutuu Krogstad erotetuksi. Tämä uhkaa paljastaa laina-asian Noran miehelle. Kun laina lopulta paljastuu, Nora odottaa mieheltään ihailua. Tapahtuukin päinvastoin, ja lopun keskustelukohtauksen jälkeen Nora jättää perheensä.
James Ivory (ohjaaja)

James Ivory (s. 7. kesäkuuta 1928 Berkeley, Kalifornia) on yhdysvaltalainen elokuvaohjaaja ja Oscar-palkittu elokuvakäsikirjoittaja. Hän on ohjannut monia niin perienglantilaisia elokuvia, että monet ovat yllättyneitä saadessaan tietää, että Ivory onkin itse asiassa yhdysvaltalainen. Suurimman osan elokuvistaan Ivory on tehnyt yhteistyössä tuottaja Ismail Merchantin ja käsikirjoittaja Ruth Prawer Jhabvalan kanssa. Ivory tunnetaan ennen muuta onnistuneista E. M. Forsterin edvardiaaniseen aikaan sijoittuneiden romaanien filmatisoinneista: "Hotelli Firenzessä" (1985), "Maurice" (1987) ja "Talo jalavan varjossa" (1991). 
"Hotelli Firenzessä" (1985) oli Ivoryn ensimmäinen menestyselokuva. Sitä seurasi kaksi muuta Forster-filmatisointia, joista "Talo jalavan varjossa" on yksi hänen parhaista elokuvistaan.
Kun Ismail Merchant kuoli vuonna 2005, Ivory ei pelkästään menettänyt pitkäaikaista yhteistyökumppaniaan vaan myös yhtä pitkäaikaisen miesystävänsä.
Ivory voitti vuonna 2018 siihen mennessä vanhimpana ihmisenä Oscar-palkinnon parhaasta sovitetusta käsikirjoituksesta elokuvasta "Call Me by Your Name".
Fierin piirikunta

Fierin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 850 neliökilometriä ja vuoden 2001 väestönlaskennassa siellä oli 200 154 asukasta. 
Piirikuntaan kuuluivat seuraavat kunnat: Cakran, Dërmenas, Fier, Frakull, Kuman, Kurjan, Levan, Libofshë, Mbrostar, Patos, Portëz, Qendër, Roskovec, Ruzhdie, Strum, Topojë ja Zharrëz. Pääkaupunkina toimi Fier.
Ville Virtanen

Ville Virtanen (s. 19. elokuuta 1961 Espoo) on suomalainen näyttelijä, ohjaaja, kirjailija ja käsikirjoittaja. Hänet tunnetaan myös yhtenä improvisaatioteatteri Stella Polariksen perustajista.
Elämä ja ura.
Virtanen valmistui 1980-luvulla Suomen Teatterikoulusta näyttelijäksi. Hän on näytellyt monissa 1980-luvun suosituissa televisiosarjoissa, kuten esimerkiksi "Hymyhuulten" Aki ja Turo -sketsisarjassa Turoa ja tohtori Saarista Kaisa Rastimon "Säädyllisessä murhenäytelmässä". Hänen muita tunnettuja roolejaan suosikkisarjoissa ovat olleet autonasentaja Arttu Laakso televisiosarjassa "Kotikatu" (1995–1998) ja 2000-luvulla rikoskomisario Veli Miettinen poliisisarjassa "Kylmäverisesti sinun". Virtanen näytteli vuonna 2015 ruotsalaisessa menestyssarjassa "Maan povessa" ("Jordskott"). Virtanen esittää pääosaa, rikostutkija Kari Sorjosta suuren suosion saavuttaneessa rikossarjassa "Sorjonen". Hänet palkittiin sarjasta vuoden 2016 parhaan miesnäyttelijän Kultainen Venla -palkinnolla.
Virtanen oli lukenut monia Juhani Ahon kirjeitä ja teoksia ennen valmistumistaan. Ahon roolissa hän esiintyi myös televisiosarjassa "Venny". Virtanen näyttelee myös usein teatterissa ja elokuvissa. Hän näytteli pienenä poikana elokuvassa "Millipilleri" lastentarhan lasta. Elokuvan ohjasivat hänen isänsä Jukka Virtanen sekä Spede Pasanen ja Ere Kokkonen.
Virtanen on ollut naimisissa näyttelijä Eija Vilppaan kanssa. Tästä liitosta syntyivät 1987 esikoinen Sinna ja vuonna 1992 kaksospojat Daniel ja Valdemar. Daniel pääsi Teatterikorkeakouluun vuonna 2018 ja opiskelee myös näyttelijäksi. Virtasen nykyinen puoliso on Birthe Wingren, jonka kanssa hänellä on myös tytär ja he asuvat Ruotsissa. Virtanen on myös näytellyt Ruotsissa mm.. sarjoissa Rebecka Martinson ja Lasikello. 
Virtanen voitti vuoden 1979 kenttäratsastuksen nuorten suomenmestaruuden ja esteratsastuksen nuorten aluemestaruuden.
Marraskuun lopulla 2020 Virtanen jättäytyi pois Omerta 6/12 -elokuvaprojektista, koska alkuperäisen ohjaajan Antti J. Jokisen sairastuttua tämän tilalle palkattiin Aku Louhimies. Elokuva perustuu Ilkka Remeksen romaaniin 6/12, ja Virtasella oli tarkoitus olla yksi sivuosista. Virtasen mielestä Me too -kampanjan yhteydessä syksyllä 2018 käyty keskustelu Louhimiehen työtavoista oli jäänyt kesken.
Viimeinen

"Viimeinen" on Nylon Beatin esittämä kappale. Kappale oli ensimmäinen singlejulkaisu yhtyeen kolmannelta suomenkieliseltä albumilta "Valehtelija". Kappaleen ovat Nylon Beatille tehneet Risto Asikainen ja Ilkka Vainio, jotka ovat tehneet myös muut Nylon Beatin hitit. "Viimeinen" on ensimmäinen Nylon Beatin kappale, jossa soittaa oikea yhtye. Kappaleesta tehtiin musiikkivideo, jossa laulajat esittävät lentoemäntiä.
"Viimeinen" voitti Jyrki Hit Challengen vuonna 1998 ja oli Emma-ehdokas vuoden parhaaksi kappaleeksi vuonna 1999.
Nylon Beatin toista englanninkielistä albumia varten kappaleesta tehtiin englanninkielinen versio, jonka nimeksi tuli ”Last in Line”. Tämä oli myös toisen englanninkielisen albumin nimi. "Last in Line" oli myös singlejulkaisu kyseiseltä albumilta.
Smurffit ovat tehneet kappaleesta coverin albumilleen "Vuosituhannen bileet vol 6". Smurffien esittämänä kappale kantaa nimeä ”Ykkönen”. Coverin on esittänyt myös artisti Pizza Enrico albumilla "Mita sina sanoa?". Myös The Baseballs on tehnyt kappaleesta coverin.
Hamdi Kasraoui

Hamdi Kasraoui (, s. 18. tammikuuta 1983 Sousse, Tunisia) on tunisialainen jalkapallomaalivahti. Hän edustaa Tunisian pääsarjassa pelaavaa CA Bizertinia.
Ura.
Kasrauoin ura alkoi JS Kairouanin junioreissa vuonna 1995 ja kaksi vuotta myöhemmin hän voitti joukkueensa kanssa juniori cupin. Ollessaan 16-vuotias Tunisian huippuseurat kiinnostuivat nuoresta pelaajasta, joista hän valitsi Espérancen Club Africainin sijaan. Kasraoui siirtyi uuden joukkueensa junioreihin vuonna 1999 ja myöhemmin kaudella 2003–2004 hänet valittiin Espérancen edustusjoukkueen kolmosmaalivahdiksi ja seuraavalla kaudella kakkosmaalivahdiksi, jonka myötä hän pelasi yhteensä 10 liigaottelua. Kaudella 2005–2006 Kasraouista tuli Espérancen ykkösmaalivahti syrjäyttäen norsunluurannikkolaisen Jean-Jacques Tizién, joka pelasi samalla kaudella viimeiset ottelunsa Tunisiassa ennen siirtymistään Egyptiin.
Uransa aikana Kasraoui voitti Tunisian pääsarjassa Ligue Professionnelle 1:ssä kaksi liigamestaruutta, sekä kaksi Tunisian cupia, joista viimeisin tuli vuonna 2008. Hän onnistui kerran maalinteossa rangaistuspotkusta vuonna 2008 CAF Cupissa Togolaista Messadaa vastaan, jonka myötä Espérance siirtyi 1-5 johtoon. Kawarji.com internetsivuston lukijat äänestivät Kasraouin kauden 2008–2009 Tunisian parhaaksi maalivahdiksi.
RC Lens.
25. toukokuuta 2009 Kasraoui allekirjoitti kolmen vuoden sopimuksen ranskalaisen RC Lensin kanssa, joka nousi kaudeksi 2009–2010 takaisin Ranskan pääsarjaan. Hän ehti voittii viimeisellä kaudellaan Espérancen riveissä Tunisian liigamestaruuden ja Arabian Mestarien liigan. Kasraoui joutui kuitenkin tyytymään varamaalivahdin rooliin ja pelasi ensimmäisen ottelunsa vasta 9. tammikuuta 2010 Ranskan cupissa Compiègneta vastaan. Lens voitti ottelun 0-1. Ensimmäisen sarjaottelunsa hän pelasi 17. huhtikuuta 2010 Nicea vastaan, ottelu päättyi 0-0.
Kaudella 2011–2012 Kasraouin oli tarkoitus toimia Lensin ykkösvahdin roolissa, kun Vedran Runjen siirtyi pois seurasta. Kasraoui oli aloittavamaalivahti elokuun ajan, kunnes Lens hankki uuden valmentajansa myötä lainasopimuksella Michaël Fabren, joka vei Kasraouin paikan. Kasraoui jäi toistamiseen kakkosvahdin rooliin, mutta pelasi kuitenkin kauden aikana 16 sarjaottelua. Kauden jälkeen Lensin tekninen johtaja Antoine Sibierski ilmoitti ettei Kasraoui tulisi olemaan joukkueen ykkösmaalivahti seuraavalla kaudella.
Paluu kotimaahan.
Joulukuussa 2012 Kasraoui palasi takaisin kotimaahansa, kun hän päätti jättää RC Lensin vähäisen peliajan vuoksi. Kasraoui siirtyi Sfaxienin riveihin.
Maajoukkueura.
Maajoukkuedebyyttinsä Kasraoui teki 27. toukokuuta 2005 Angolaa vastaan pelatussa ottelussa. Tämän jälkeen hän on pelannut 37 ottelua ja on ollut maajoukkueen mukana Maanosaliittojen Cupissa 2005, sekä Afrikan-mestaruuskilpailuissa 2006 ja 2008. Kasraoui nimitettiin maajoukkueeseen myös Saksan MM-kisoihin 2006.
Champ Car

Champ Car (entiseltä nimeltä CART eli "Championship Auto Racing Teams") oli Pohjois-Amerikassa ajettava kilpasarja. Champ Carissa ajettiin sekä katuradoilla ja ovaaleilla. Sarja yhdistettiin IndyCar Seriesin kanssa helmikuussa 2008.
CART-sarja ajautui taloudellisiin vaikeuksiin 2000-luvun alussa. Lopullisesti sarja meni konkurssiin vuonna 2003 ja vuonna 2004 sarja ajettiin uuden omistajan alla Champ Car World Series -nimellä.
Champ Car World Series -sarjassa on ajanut kolme suomalaista. Tero Palmroth ajoi 12 kisaa vuosina 1988–1992 ja saavutti yhden pisteen. Jyrki Järvilehto ajoi CART-sarjaa vuonna 1998, jolloin hän oli kahdeskymmenes. Hänen paras osakilpailusijoituksensa oli 5. Vuonna 2003 Mika Salo ajoi neljä kisaa ja oli kuudestoista. Hän ylsi kerran palkintokorokkeelle.
Karim Saïdi

Karim Saïdi (, s. 24. maaliskuuta 1983 Tunis) on tunisialainen jalkapalloilija, pelipaikaltaan puolustaja.
Ura.
Saïdi aloitti uransa 10-vuotiaana Club Africainissa, jonka edustusjoukkueeseen hän nousi kaudeksi 2003–2004. Vuonna 2004 hän siirtyi Alankomaihin Feyenoordiin. Ensimmäisellä Eredivisie-kaudellaan hän pelasi 30 ottelua, mutta toisella kaudellaan hän joutui vaihtopelaajan rooliin. Saïdi lainattiin Italian Serie A:ssa pelanneeseen US Leccelle 31. tammikuuta 2006, jossa hän pelasi yhdeksän ottelua. Heinäkuussa 2006 Saïdi palasi takaisin Feyenoordiin kaudeksi 2006-2007, sekä 2007-2008, jonka jälkeen hänet lainattiin Turkkiin Sivassporiin puoleksi vuodeksi. Heinäkuussa 2008 Saïdi palasi takaisin Feyenoordiin, mutta jäätyään ilman peliaikaa hän palasi kotimaahansa Tunisiaan 9. lokakuuta 2008 Club Africainin riveihin.
Yhden kauden jälkeen Saïdi allekirjoitti kahden vuoden sopimuksen kaudeksi 2009–2010 Ligue 2:een nousseen Toursin kanssa. Ensimmäisen ottelunsa hän pelasi seuran riveissä 25. syyskuuta 2009 AC Ajacciota vastaan, tullessaan vaihdosta kentälle.
Maajoukkue.
Saïdi nousi Tunisian jalkapallomaajoukkueeseen 2003, kun hän pelasi ottelussa Marokkoa vastaan. Saïdi pelasi joukkueessa Maanosaliittojen Cupissa 2005. Hänet on nimitettiin joukkueeseen myös Saksan MM-kisoihin 2006. Huhtikuuhun 2006 mennessä Saïdi oli pelannut maajoukkueessa 16 maaottelua.
Hän palasi Tunisian maajoukkueeseen syksyllä 2010, kun Bertrand Marchand nimesi hänet 10. lokakuuta 2010 pelattavaan Afrikan kisojen karsintaotteluun Togoa vastaan. Saïdi kuului Tunisian avausmiehistöön korvattuaan pelikiellossa olleen Karim Hagguin.
Buton

Buton on saari Indonesiassa Kaakkois-Sulawesin provinssissa. Saaren lounaisrannikolla sijaitsee sen suurin kaupunki Baubau, jossa sijaitsee saaren hallinnollinen keskus ja satama. Saarella on kalkkikivikukkuloita, joista korkein yltää 1 190 metrin korkeuteen. Buton on lähes täysin sademetsän peitossa ja se tunnetaan luonnostaan ja eläimistöstään. Saari onkin toinen anoan kahdesta tunnetusta elinpaikasta.
Ennen siirtomaavaltaa Buton tunnettiin nimellä "Butung", ja se kuului Ternaten vaikutuspiiriin. Se oli 1500-luvulla tärkeä toissijaisena hallintokeskuksena, joka valvoi kaupankäyntiä tahollaan.
Buton tuottaa paljon luonnonbitumia, tiikkiä ja kookospähkinöitä. Saari käy kauppaa myös esimerkiksi kopralla, kuivatulla kalalla ja kahvilla.
Bantha

Banthat ovat kuvitteellisia olentoja Tähtien sodan maailmassa. Niitä tavataan ympäri galaksin, mutta elokuvissa niitä nähdään vain Tatooinella, missä niitä käytetään usein kuormajuhtina varsinkin tuskeneiden eli hiekkakansan keskuudessa. Alun perin ne ovat kotoisin Rhen Varista, joka oli muinoin paratiisimainen planeetta, mutta joka on nykyisin lumen ja jään peitossa. Banthat tunnistaa niiden suuresta koosta, ruskeasta turkista ja spiraalin muotoisista sarvista.
Tuskeneilla on erityinen side ajokkiinsa, ja mikäli banthan ratsastaja kuolee, tämä vimmastuu ja kävelee aavikolle kuolemaan.
Banthan liha ja maito ovat tavallisia ruoka-aineita, ja lisäksi banthan nahasta tehdään kenkiä, takkeja ja muita esineitä, jotka ovat suosittuja.
Banthat kulkevat laumoissa pitkin Tatooinen dyynejä ja autiomaita.
Vladimír Šmicer

Vladimír Šmicer (s. 24. toukokuuta 1973) on tšekkiläinen jalkapalloilija. Marraskuusta 2009 lähtien hän on toiminut Tšekin maajoukkueen managerina.
Šmicer pelasi vuodet 1992–1996 Slavia Prahassa, 1996–1999 RC Lensissä, missä voitti sekä Ranskan liiga- että cup-mestaruuden, ennen kuin 1999 siirtyi Liverpooliin, missä voitti Mestarien liigan, UEFA-cupin, FA Cupin ja kahdesti Liigacupin. Kaudeksi 2005–2006 hän palasi Ranskaan, FC Girondins de Bordeaux'n joukkueeseen, jota hän edusti kaksi kautta. 2007 hän palasi kotimaahansa ja lopetti pelaajauransa SK Slavia Prahassa marraskuussa 2009.
Maajoukkueessa Šmicer pelasi EM-kisoissa 1996, 2000 ja 2004. Hänet kuului myös MM-kisojen 2006 miehistöön. Kaikkiaan hän pelasi 81 maaottelua ja teki niissä 27 maalia. Hän on 180 senttimetriä pitkä ja painoi peliurallaan 80 kilogrammaa.
Marraskuussa 2009 Šmicer nimititettiin Tšekin maajoukkueen manageriksi.
Olli Kosonen

Olavi "Olli" Kosonen (4. tammikuuta 1938 – 11. heinäkuuta 2004) oli suomalainen kontrabasisti ja pedagogi.
Kosonen aloitti muusikonuransa viulistina, opiskellen Sibelius-Akatemiassa Gustaf Thiemen ja Erik Cronvallin johdolla. 18-vuotiaana hän alkoi opiskella kontrabassonsoittoa Oiva Nummelinin johdolla ja vaihtoi pian kontrabasson pääaineekseen. Kontrabassodiplomin hän suoritti vuonna 1964. Tämän jälkeen hän aloitti jatko-opintonsa samana vuonna Pariisissa Gaston Logerot´n oppilaana (1964–1970). Ensikonserttinsa Kosonen piti Helsingissä vuonna 1969.
Kosonen toimi vuosina 1961–1964 Helsingin kaupunginorkesterin kontrabasistina; Radion sinfoniaorkesterin kontrabassoryhmän äänenjohtajana hän aloitti vuonna 1964 ja jatkoi aina eläkkeelle siirtymiseensä, vuoteen 1998 asti. Sibelius-Akatemian kontrabassonsoiton lehtorina hän toimi vuosina 1971–1998.
Kosonen esiintyi useimpien suomalaisorkestereiden solistina. Hänet tunnetaan myös Einojuhani Rautavaaran kontrabassokonserton "Angel of Dusk" kantaesittäjänä (ensiesitys toukokuussa 1981).
Hela

Hela on rengasmainen tai holkkimainen metallikappale, jota käytetään koristamis- tai kiinnittämistarkoituksessa. Esimerkiksi puukon hela on terän ja kahvan välissä tai kahvan päässä oleva metallikappale.
Nimitystä käytetään myös muista pienistä metalliesineistä, esimerkiksi ikkunan ja oven painikkeista, vetimistä ja muista metalliosista, kuten saranoista.
Tauvon majakka

Tauvon majakka sijaitsee Haikarannokan niemessä Perämeren rannalla Siikajoen kunnan Tauvon kylässä.
Teräsristikkorakenteinen majakka rakennettiin 1938, ja se oli alun perin luokiteltu johtoloistoksi. Kun valolaite muutettiin asetyleenikaasukäyttöisestä sähkökäyttöiseksi vuonna 1978, Tauvon loistona tunnetusta merimerkistä tuli Tauvon majakka. 
Loisto rakennettiin turvaamaan liikennettä Nahkiaisen majakkalaivan ja Marjaniemen välille. Ennen tätä tämä yli 30 meripeninkulman pituinen merimatka oli täysin valoton. Sijoituspaikaksi valittu Haikarannokan niemi Tauvossa on erittäin matala, joten lyhtykoju jouduttiin asentamaan yli 30 metrin korkeudelle. Nykyisin valovoima on 1 714 kandelaa ja sen kantomatka on 11 meripeninkulmaa. 
Majakkatorni on teräsristikkorakenteinen, ja sen huipussa on mustat puiset suorakaiteen muotoiset huipputaulut.
World Poker Tour

World Poker Tour (WPT) on pokerikiertue, joka kiertää pääasiassa Yhdysvalloissa. Kiertueella on mukana ammattilaispokerin pelaajia ympäri maailmaa. Kiertue sai alkunsa asianajaja ja televisiotuottaja Stephen Lipscombin ideasta.
Ensimmäinen WPT-kausi järjestettiin vuoden 2002 loppupuolella ja päättyi 2003 alkupuolella, eli se järjestettiin ns. talvikautena. Loppuhuipentumana WPT-mestaruuskilpailut huhtikuussa 2003 Bellagion kasinolla Las Vegasissa. Ensimmäisen kauden jälkeen, yhdysvaltalainen kaapelitelevisiokanava Travel Channel alkoi keväästä 2003 lähtien televisioida kiertuetta. Heti ensimmäiseksi se televisioi 1. helmikuuta järjestetyn spesiaalijakson "Battle Of Champions" turnauksen, mistä tuli Super Bowlin ohella sen vuoden suurin urheilutapahtuma Yhdysvalloissa.
World Poker Tour -turnauksissa pelataan texas hold 'emiä no limit -muodossa. Turnaukset käydään pääosin Yhdysvalloissa. Yhdysvaltojen lisäksi niitä on järjestetty Pariisissa ja Karibialla. Nykyisin ohjelmaa juontavat pokeriammattilainen Mike Sexton sekä Vincent Van Patten. Studioemäntänä toimi kolmella ensimmäisellä kaudella Shana Hiatt, neljännellä Courtney Friel ja viidennellä kaudella Sabina Gadecki. Kuudennen tuotantokauden studioemännäksi on valittu Layla Kayleigh.
WPT:n toistaiseksi suurimman ykköspalkinnon voitti espanjalainen Carlos Mortensen WPT World Championship -turnauksessa huhtikuussa 2007. Palkinnon suuruus oli 3 970 415 dollaria.
Vuonna 2004 julkistettiin World Poker Tour Walk of Fame, johon valittiin pokerilegendat yhdysvaltalainen Doyle Brunson ja tanskalainen Gus Hansen sekä näyttelijä James Garner.
Tällä hetkellä World Poker Tourin kolme ensimmäistä kautta on DVD:llä.
Maailmanmestarit.
WPT-kauden päättää mestaruusturnaus, jonka voittaja on World Poker Tourin -maailmanmestari. Turnauksen voittajat ovat olleet:
Vuoden pelaaja.
WPT-mestaruusturnauksen jälkeen valitaan vuoden paras pelaaja. Vuoden parhaaksi pelaajaksi on valittu seuraavat:
Pelaaja valitaan seuraavan pisteytyksen mukaan:
Eniten WPT-voittoja.
Useamman kuin yhden WPT-turnauksen voittaneet pelaajat. Tilanne 2. toukokuuta 2007:
Tulli Lum

Tuļļi Lum ('tulinen lumi') on 1999 perustettu liiviläis-virolainen folk rockia soittava yhtye, joka käyttää sanoituksissaan liivin kieltä. 
Yhtyeen nimi tarkoittaa tulista tai kuumaa lunta. Kuuma lumi syntyi lämpötilavastakohtansa, virolaisen Jääboiler-yhtyeen pohjalta. Vuonna 1998 Viljandin kansanmusiikkifestivaaleilla virolaisista kansanlauluista instrumentaaliversioita esittänyt Jääboiler sai kutsun festivaalille seuraavaksi vuodeksi. Yhtyeessä syntyi idea pyytää joku vanha mies laulamaan mukana liivin kielellä. Laulajaksi löytyi kuitenkin parikymppinen Julgī Stalte, joka opiskeli kansanmusiikkia Viljandin kulttuurikorkeakoulussa.
Yhtye esiintyi ensimmäisen kerran vuonna 1999. Huomattavaa on, että yhtyeen laulaja Julgī Stalte on yksi kymmenestä liivin kieltä äidinkielenään puhuvasta. Stalte on esiintynyt lapsesta asti vanhempiensa vuonna 1976 perustamassa Skaldinieki-yhtyeessä, joka soittaa liiviläisiä ja latvialaisia kansanlauluja. Stalte on kertonut, että liivin kielen ja kulttuurin vaaliminen on hänelle sydämenasia. 
Ensimmäisellä konsertin jälkeen yhtyettä pyydettiin esiintymään muun muassa Pohjoismaihin. Suomessa yhtye esiintyi Savoy-teatterissa Värttinän kanssa vuonna 2000. Yhtyeen ensimmäinen studioalbumi "Tuļļi Lum" valmistui samana vuonna. Yhtyeen jäseniä ovat laulaja Stalten lisäksi Alari Piispea (basso), Tiit Kikas (viulu), Meelis Unt (saksofoni), Tiit Kevad (rummut) ja Toomas Rull(lyömäsoittimet). Yhtye yhdistää musiikissaan vanhoja liiviläislauluja, etnoa, jazzia ja rockia.
Julkaisut.
Kappaleet
Sofiène Melliti

Sofiène Melliti (, s. 18. elokuuta 1978) on tunisialainen jalkapalloilija, pelipaikaltaan keskikenttäpelaaja. Hän edustaa Saudi-Arabian valioliigassa pelaavaa Al Shababia.
Ura.
Melliti aloitti uransa Tunisian pääsarjassa Espérancessa, jossa hän pelasi vuodet 1998–2002. Vuosina 2004–2006 Melliti pelasi Ukrainan pääsarjassa FC Vorskla Poltavassa, josta hän siirtyi kesken kauden vuonna 2006 Gaziantepsporiin. Elokuussa 2006 Melliti ei saanut allekirjoitettua jatkosopimusta ja jäi ilman seuraa. Vasta syyskuussa 2008 hän löysi itselleen uuden seuran siirryttyään saudiarabialaiseen Al Shababiin.
Maajoukkue.
Melliti on noussut urallaan Tunisian jalkapallomaajoukkueeseen, jonka mukana hän pelasi Afrikan-mestaruuskilpailuissa 2006. Ensimmäisen maalinsa maajoukkuepaidassa hän teki tammikuussa 2006. Hänet on nimitetty maajoukkueeseen Saksan MM-kisoihin 2006.
Mariusz Jop

Mariusz Jop (s. 3. elokuuta 1978 Ostrowiec Świętokrzyski, Puola) on puolalainen jalkapalloilija. Pelipaikaltaan hän oli puolustaja.
Jop aloitti uransa KSZO Ostrowiec Świętokrzyski ssa vuonna 1993. Vuonna 1999 hän siirtyi Puolan pääsarjassa pelanneeseen Wisła Krakovaan. Kauden 2000–2001 hän oli lainassa Widzew Łódźissa, minkä jälkeen hän palasi takaisin Wisła Krakovaan. Vuonna 2004 Jop siirtyi FK Moskovaan. Jopista tuli ensimmäinen puolalainen, joka teki maalin Venäjän jalkapalloliigassa. Hän palasi takaisin Krakovaan 2009.
Jop kuului Puolan jalkapallomaajoukkueeseen vuodesta 2003 lähtien. Hän on pelannut maajoukkueessa yhteensä 13 ottelua . Hän oli joukkueessa Saksan MM-kisoissa 2006, joissa hän pelasi vain Puolan ensimmäisen ottelun, sekä EM-kisoissa 2008, joissa hän pelasi ensimmäisen puoliajan Puolan toisesta ottelusta.
Der Blaue Reiter

Der Blaue Reiter (suom. sininen ratsastaja) oli saksalaisten ekspressionististen taiteilijoiden ryhmä. Sen perustivat Franz Marc ja Wassily Kandinsky 1911 sen jälkeen kun he irtautuivat Kandinskyn 1909 perustamasta ryhmästä Die neue Künstlervereinigung. Ryhmän nimi juontuu Kandinskyn saman nimisestä maalauksesta ja hänen ja Marcin 1909 julkaisemasta kalenterista. Kandinskyn intohimona oli sininen väri ja Marc oli kiinnostunut hevosista. Ryhmässä oli mukana myös August Macke. 
Ryhmän taide oli jo kehittymässä abstraktimmaksi, kun ensimmäinen maailmansota syttyi ja katkaisi ryhmän toiminnan.
Ryhmä piti merkittävimmät näyttelynsä Münchenissä 1912 ja 1913, joihin osallistui myös muita kuin saksalaisia taiteilijoita, muun muassa Robert Delaunay, Vladimir ja David Burljuk, säveltäjä Arnold Schönberg, Georges Braque, Lyonel Feininger, Roger de la Fresnaye, Kazimir Malevitš, Pablo Picasso, Henri Rousseau ja Maurice de Vlaminck. Eräs osallistujista oli Paul Klee.
Ryhmän julkaisu oli nimeltään "Der Blaue Reiter Almanach". Venäläinen muusikko ja säveltäjä Thomas de Hartmann, kirjoitti julkaisuun vuonna 1912 artikkelin ‘On Anarchy in Music.’ Ryhmän ohjelma perustui:
Ryhmän hajotti vuonna 1914 ensimmäinen maailmansota, jossa Franz Marc ja August Macke kuolivat rintamalla. Kandinsky muutti Neuvostoliittoon, mutta palasi vuonna 1921 opettamaan Bauhausiin.
Sonja Lumme

Sonja Maria Lumme (s. 6. lokakuuta 1961 Kristiinankaupunki) on suomalainen iskelmälaulaja, juontaja ja käsikirjoittaja.
Ura.
Sonja Lumpeen levytysura alkoi 1970-luvun lopulla, jolloin Hi-Hat julkaisi hänen debyyttisinglensä. Toden teolla ura käynnistyi 1980-luvulla, jolloin Lumme solmi levytyssopimuksen JP-Musiikin kanssa. JP-Musiikin kautta ilmestyi hänen ensimmäinen albuminsa "Anna olla vapaa" vuonna 1983. Seuraava albumi "Päivä ja yö" ilmestyi vuonna 1984 ja vuonna 1985 siitä julkaistiin englanninkielinen versio "Easy Life". Vuonna 1985 Sonja Lumme edusti Suomea Eurovision laulukilpailussa kappaleella "Eläköön elämä".
1980-luvun puolivälin jälkeen Lumpeen levytysvauhti hiljeni ja seuraava albumi "Sonja" ilmestyi Finnlevyn kustantamana vuonna 1990. Seuraava albumi "Sonja ja Timo" ilmestyi puolestaan vuonna 1998. Tämä sekä sen jälkeen ilmestyneet albumit "Kissanainen" sekä "Meri ja tuuli" on julkaissut artistin oma levymerkki Inmusic. Lumpeelle myönnettiin taiteilijaeläke 2025.
Lumme on myös käsikirjoittanut ja juontanut MTV3-kanavan "Ihana piha" -puutarhaohjelmaa, jota on esitetty vuodesta 2008. Lumme on toimittanut vuonna 2011 Radio Novalla puutarhaohjelmaa "Vihreä hetki". Lumme on naimisissa näyttelijä, oopperalaulaja Arne Nylanderin kanssa; heillä ei ole lapsia. Aiemmin Lumme oli naimisissa vuodesta 1992 vuoteen 2003 bändinsä kitaristin Matti Aurasen kanssa.
Sonja Lumpeella on kuusi sisarusta. Yksi heistä, veli Stefan, katosi Ahvenanmerellä lokakuussa 1968 tapahtuneessa M/S Irman haaksirikossa. Hänen sisarensa Paula Wilson on hoitanut Bengtskärin majakkaa.
Lea (nimi)

Lea on naisen etunimi.
Lea on heprealaisperäinen nimi ja tarkoittaa 'lehmää'. Näin ollen se ei ole Leon sisarnimi, vaikka nimen asun perusteella niin voisi päätellä. Raamatussa Lea (Leea) oli Laabanin tytär, patriarkka Jaakobin ensimmäinen puoliso ja Raakelin vanhempi sisar. Euroopassa nimi yleistyi vasta uskonpuhdistuksen jälkeisinä vuosina.
Suomen almanakassa Lea esiintyi väliaikaisesti 1738 päivällä 22. maaliskuuta Pyhän Lean päivänä. Pysyvän paikan nimi sai 1908 nykyiseltä päivältään, 5. tammikuuta. Suosituimmillaan Lea on ollut 1930–1950-luvuilla. Nimestä on käytössä myös muunnos Leea.
Elokuuhun 2025 mennessä Suomessa on Digi- ja väestötietoviraston tietojen mukaan 19 990 naista ja alle 20 miestä saanut nimekseen Lea.